8. pielikums 
Atklāta konkursa “Individuālo aizsargjoslu projektu izstrāde
 valsts aizsargājamiem kultūras pieminekļiem Talsu novadā” nolikumam

PAKALPOJUMA LĪGUMS PROJEKTS
Par individuālo aizsargjoslu projektu izstrādi valsts aizsargājamiem kultūras pieminekļiem Talsu novadā
	Talsos,
	       ___._________________



Talsu novada pašvaldība, reģistrācijas Nr. 90009113532, _______________ personā, kura darbojas saskaņā ar________________________, (turpmāk – Pasūtītājs), no vienas puses, un
______________________, reģistrācijas Nr. ____________, __________ personā, kurš / - a darbojas saskaņā ar ______________ (turpmāk – Izpildītājs), no otras puses, (turpmāk abi kopā vai atsevišķi saukti arī Puses/Puse),
pamatojoties uz atkārtota iepirkuma ar identifikācijas Nr. TNP 2023/108 “Individuālo aizsargjoslu projektu izstrāde valsts aizsargājamiem kultūras pieminekļiem Talsu novadā” (turpmāk – Atklāts konkurss) rezultātiem, noslēdz šādu līgumu (turpmāk – Līgums):

1. LĪGUMA PRIEKŠMETS
Pasūtītājs uzdod Izpildītājam un Izpildītājs apņemas par atlīdzību ar savu darbaspēku, darba rīkiem, ierīcēm un materiāliem atbilstoši Līguma noteikumiem, Tehniskajai specifikācijai (Līguma 1. pielikums), Finanšu piedāvājumam (Līguma 2. pielikums) un Latvijas Republikas normatīvajiem aktiem izstrādāt individuālo aizsargjoslu projektu valsts aizsargājamiem kultūras pieminekļiem Talsu novadā (turpmāk – Pakalpojums).

2. LĪGUMA DARBĪBAS LAIKS UN PAKALPOJUMA IZPILDES TERMIŅI
2.1. Līgums stājas spēkā ar abpusēju parakstīšanas brīdi un ir spēkā līdz Pušu saistību pilnīgai izpildei.
2.2. [bookmark: _Ref83889691]Izpildītājs apņemas iesniegt Pasūtītājam izstrādātu individuālo aizsargjoslu projektu valsts aizsargājamiem kultūras pieminekļiem Talsu novadā  10 (desmit) mēnešu laikā no līguma noslēgšanas brīža, ņemot vērā Tehniskajā specifikācijā (1. pielikums) noteiktos projekta izpildes starpposmus. 

3. SAMAKSAS NOTEIKUMI UN NORĒĶINU KĀRTĪBA
3.1. Kopējā līgumcena par Pakalpojuma izpildi saskaņā ar Izpildītāja Finanšu piedāvājumu (Līguma 2. pielikums) ir _______________ EUR (___euro) (turpmāk – Līgumcena), neieskaitot pievienotās vērtības nodokli (turpmāk – PVN). PVN no Līgumcenas ir ______ EUR (_______ euro), kopējā summa, ieskaitot PVN – ______ EUR (_______ euro).
3.2. Līgumcenu Pasūtītājs samaksā Izpildītājam saskaņā ar Līguma noteikumiem ar nosacījumu, ka Izpildītājs izpilda Līgumā noteiktās saistības. PVN tiek maksāts saskaņā ar Latvijas Republikā spēkā esošajiem normatīvajiem aktiem.
3.3. Līgumcenā iekļauti visi valsts vai pašvaldību noteiktie nodokļi, nodevas un citas izmaksas (izņemot PVN), kas saistītas ar Pakalpojuma veikšanu, saskaņošanu un kompetento institūciju akcepta saņemšanu, ja tas nepieciešams saskaņā ar normatīvajiem aktiem.
3.4. Samaksa Izpildītājam par Līgumā paredzētā Pakalpojuma veikšanu tiek ieskaitīta Izpildītāja rēķina norādītajā bankas kontā šādā kārtībā:
3.4.1. 1. maksājums, kas tiek paredzēts kā avansa maksājums – 20 % (divdesmit procentu) apmērā no Līgumcenas, tiek izmaksāts 10 (desmit) darbdienu laikā no Līguma spēkā stāšanās dienas un Izpildītāja rēķina saņemšanas;
3.4.2. 2. maksājums – 40 % (četrdesmit procentu) apmērā no Līgumcenas, tiek samaksāts 10 (desmit) darbdienu laikā pēc individuālo aizsargjoslu projekta iesniegšanas Nacionālajā kultūras mantojuma pārvaldē. 
3.4.3. Gala maksājums – 40 % (četrdesmit procentu) apmērā no Līgumcenas tiek samaksāts 10 (desmit) darbdienu laikā pēc individuālo aizsargjoslu projekta apstiprināšanas Nacionālajā kultūras mantojuma pārvaldē.
3.5. Izpildītājs rēķinus sagatavo elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Izpildītājs elektroniski sagatavoto rēķinu nosūta Pasūtītājam uz e-pasta adresi pasts@talsi.lv vai oficiālo elektronisko adresi.
3.6. Pasūtītājs Līguma summas samaksu veic ar pārskaitījumu uz Izpildītāja Līgumā norādīto bankas kontu. Līgumā noteiktie Pasūtītāja maksājumi tiek uzskatīti par veiktiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un banka to ir pieņēmusi izpildei.

4. PAKALPOJUMA IZPILDES PIEŅEMŠANA - NODOŠANA
4.1. Par faktiski izstrādāto Pakalpojuma projektu un tā gala redakciju Izpildītājs sagatavo un paraksta pieņemšanas-nodošanas aktu divos eksemplāros un savlaicīgi kopā ar izstrādāto tehnisko dokumentāciju iesniedz Pasūtītājam parakstīšanai.
4.2. Pakalpojums uzskatāms par izpildītu, kad tas ir iesniegts Pasūtītājam ar pieņemšanas ‑ nodošanas aktu un apstiprināts Nacionālajā kultūras mantojuma pārvaldē.  
4.3. Ja izpildītais Pakalpojums neatbilst Līgumā noteiktajām prasībām, Pasūtītājs sastāda defektu aktu un 5 (piecu) darbdienu laikā iesniedz to Izpildītājam. Izpildītājam 5 (piecu) darbdienu laikā ir jānovērš defektu aktā norādītās pieļautās kļūdas vai/un neprecizitātes. 
4.4. Ja Izpildītājs nespēj veikt Pakalpojumu Līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Līguma noteikumiem vai Izpildītājs atsakās vai vilcina nepilnību novēršanu vairāk kā par 5 (piecām) darbdienām (vai citā Līgumā noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo Līguma saistību izpildes.
4.5. Abpusēji parakstīts Pakalpojuma gala redakcijas pieņemšanas-nodošanas akts ir savstarpējo norēķinu pamats, kas dod tiesības Izpildītājam izrakstīt rēķinu un saņemt samaksu par paveikto Pakalpojumu.
4.6. Pēc Pakalpojuma izpildes pieņemšanas-nodošanas akta abpusējas parakstīšanas un galīgo norēķinu samaksāšanas izstrādātie individuālo aizsargjoslu projekti valsts aizsargājamiem kultūras pieminekļiem Talsu novadā kļūst par Pasūtītāja īpašumu.

5. PUŠU SAISTĪBAS
5.1. Izpildītāja saistības:
5.1.1. izpildīt Pakalpojumu Līgumā noteiktā apjomā, kvalitātē, Līgumā noteiktajos termiņos un atbilstoši Tehniskajai specifikācijai;
5.1.2. veikt Pakalpojumu atbilstoši normatīvajiem aktiem un noteikumiem, kas reglamentē un ir attiecināmi uz Pakalpojuma izstrādi;
5.1.3. nekavējoties brīdināt Pasūtītāju par neparedzētiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un kas ietekmē vai var ietekmēt Pakalpojuma izstrādi;
5.1.4. Izpildītājs nav tiesīgs ar Līgumu nodibinātās saistības nodot trešajai personai bez Pasūtītāja rakstiskas piekrišanas;
5.1.5. uzņemties pilnu atbildību par darba drošības noteikumu, vides aizsardzības noteikumu un citu normatīvo aktu ievērošanu.
5.2. [bookmark: _Ref82818555]Pasūtītāja saistības:
5.2.1. Pasūtītājs apņemas norēķināties ar Izpildītāju par kvalitatīvi veiktu Pakalpojumu saskaņā ar Līguma nosacījumiem;
5.2.2. nodrošināt Izpildītāja veiktā Pakalpojuma kontroli un kvalitātes pārbaudi;
5.2.3. Pasūtītājs apņemas nodrošināt Izpildītājam iespēju pildīt Līgumā noteiktās saistības.

6. PUŠU ATBILDĪBA PAR LĪGUMA PĀRKĀPUMIEM
6.1. Puses savstarpēji ir atbildīgas par otrai Pusei vai trešajām personām nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
6.2. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
6.3. Pasūtītājs ir tiesīgs piemērot Izpildītājam līgumsodu 0,5 % (nulle komats piecu procenta) apmērā no kopējās Līgumcenas par katru nokavēto dienu, bet ne vairāk kā 10 % (desmit procenti) no Līgumcenas šādos gadījumos:
6.3.1. Ja Izpildītājs kavē Līguma 2.2. punktā norādīto Pakalpojuma izpildes termiņu un/vai Tehniskajā specifikācijā (1. pielikums) noteiktos projekta izpildes starpposmus;
6.3.2. Ja Izpildītājs kavē Līguma 4.3. punktā norādīto defektu novēršanas termiņu.
6.4. Ja Pasūtītājs kavē Līgumā noteiktās Līgumcenas samaksas termiņu, tad Izpildītājam ir tiesības piemērot Pasūtītājam līgumsodu 0,5 % (nulle komats piecu procenta) apmērā no kavētā rēķina summas par katru kavējuma dienu, bet ne vairāk kā 10% (desmit procenti) no neapmaksātā rēķina summas.
6.5. [bookmark: _GoBack]​Ja Izpildītājs Līguma darbības laikā atsakās no Līguma turpmākās izpildes, tad Pasūtītājs ir tiesīgs piemērot Izpildītājam līgumsodu 10 % (desmit procenti) apmērā no Līgumcenas, izņemot Līguma 8.6. punktā uzskaitītajos gadījumos.
6.6. Puse samaksā līgumsodu otrai Pusei 10 (desmit) darba dienu laikā no Pakalpojuma defekta akta par 6.3. vai 6.4. punktos minētajiem kavējumiem. Pasūtītājam ir tiesības ieskaita kārtībā samazināt Izpildītājam maksājamo rēķinu tādā apmērā, kāda ir aprēķinātā līgumsoda summa.
6.7. Līgumsoda samaksa neatbrīvo Puses no pārējo ar Līgumu uzņemto saistību vai no tā izrietošo saistību izpildes.

7. LĪGUMA IZPILDĒ IESAISTĪTIE APAKŠUZŅĒMĒJI UN TO NOMAIŅA
7.1. Līguma izpildē Izpildītājs piesaista savā piedāvājumā norādīto kontaktpersonu un apakšuzņēmējus[footnoteRef:1]. Izpildītājs ir atbildīgs par piesaistītās kontaktpersonas un apakšuzņēmēju veiktā darba atbilstību Līguma prasībām. [1:  Tagad un turpmāk slīprakstā attiecināms, ja tādus plāno iesaistīt. Ja apakšuzņēmēji netiek iesaistīti Līguma izpildē, tad pie līguma noslēgšanas slīprakstā attiecināmais ir dzēšams.] 

7.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
7.3. Piedāvājumā (saskaņā ar iesniegto piedāvājumu Atklātā konkursā) norādītās kontaktpersonas nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
7.4. Izpildītājs nav tiesīgs bez saskaņošanas ar Pasūtītāju veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē.
7.5. Pasūtītājs pieņem lēmumu atļaut vai atteikt Izpildītāja piedāvājumā norādīto kontaktpersonu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
7.6. Pasūtītājs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.



8. LĪGUMA GROZĪŠANAS, PAPILDINĀŠANAS, LAUŠANAS UN STRĪDU RISINĀŠANAS KĀRTĪBA
8.1. Līgumu var papildināt, grozīt vai izbeigt, Pusēm savstarpēji rakstveidā vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abas Puses to parakstījušas.
8.2. Līguma izpildes laikā var tikt veiktas Pakalpojuma izmaiņas, tai skaitā veicamajam Pakalpojumam izmainītas tehniskās prasības vai apjomi, kurus Līgumā sākotnēji nebija iespējams paredzēt, ievērojot Publisko iepirkumu likuma 61. panta nosacījumus.
8.3. Kopējās Pakalpojuma izmaiņas nedrīkst pārsniegt šādas robežas:
8.3.1. Pakalpojuma izmaiņu kopējā summa bez pievienotās vērtības nodokļa, ja tiek veikti Līguma grozījumi, pamatojoties uz Publisko iepirkumu likuma 61. panta trešās daļas 2. un 3. punktu nedrīkst pārsniegt 50 % (piecdesmit procentus) no sākotnējās Līgumcenas.
8.3.2. Pakalpojuma izmaiņu kopējā summa bez pievienotās vērtības nodokļa, pamatojoties uz Publisko iepirkumu likuma 61. panta piektās daļas 2. punktu nedrīkst pārsniegt 10 % (desmit procentus) no sākotnējās Līgumcenas.
8.4. Abpusēji rakstiski vienojoties, Puses ir tiesīgas izbeigt Līgumu pirms termiņa.
8.5. Pasūtītājam ir tiesības vienpusēji atkāpties no Līguma šādos gadījumos:
8.5.1. Izpildītājs ir patvaļīgi pārtraucis Līguma izpildi;
8.5.2. Izpildītājs nav sasniedzams juridiskajā adresē;
8.5.3. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai, tiek konstatēti citi apstākļi, kas, liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
8.5.4. Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesā labuma guvējam, pārstāvēttiesīgajai personai vai prokūristam vai personālsabiedrības biedram, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.5.5. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
8.5.6. Izpildītājs saistībā ar Līguma noslēgšanu vai izpildi ir veicis prettiesisku darbību;
8.5.7. Izpildītājs neveic Pakalpojumu Līguma 2.2. punktā noteiktajā termiņā un Izpildītājam piemērotā līgumsoda apmērs sasniedzis 10%  (desmit procentus) no kopējās Līgumcenas;
8.5.8. Izpildītājs Līguma 4.3. punktā noteiktajā termiņā nav novērsis Pakalpojuma kļūdas un/vai neprecizitātes. 
8.6. Izpildītājam ir tiesības vienpusēji atkāpties no Līguma šādos gadījumos:
8.6.1. Pasūtītājs pieprasa veikt darbības, kas ir pretrunā ar Pakalpojumu reglamentējošiem normatīvajiem aktiem;
8.6.2. Pasūtītājs neveic maksājumus un līgumsods sasniedz 10% (desmit procenti) no Līgumcenas.
8.7. Ja Līgums tiek izbeigts priekšlaicīgi, Izpildītājam 14 (četrpadsmit) dienu laikā jāatmaksā saņemtais avansa maksājums, izņemot 8.6. punktā noteiktajos gadījumos, un jānodod visi papīra formātā saņemtie dokumenti.
8.8. Līgums tiek izbeigts paziņojuma kārtībā. Līgums ir uzskatāms par izbeigtu, ja paziņojuma adresāts 5 (piecu) darba dienu laikā no paziņojuma nosūtīšanas ierakstītā sūtījumā uz adresāta juridisko adresi nenovērš darbības / bezdarbības, kas ir pamats Līguma vienpusējai izbeigšanai.
9. NEPĀRVARAMA VARA
9.1. Puses neatbild par šajā Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti pušu saprātīgai kontrolei.
9.2. Puse, kas nokļuvusi nepārvaramas varas apstākļos, nekavējoties informē par to otru Pusi rakstiski 5 (piecu) darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
9.3. Ja minēto apstākļu dēļ Līgumā norādīto saistību izpilde nav iespējama ilgāk par 2 (diviem) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma pārtraukšanas rezultātā.

10. CITI NOTEIKUMI 
10.1. Pušu pārstāvji:
10.1.1. Pasūtītāja pārstāvis, kurš ir atbildīgs par Līguma administrēšanu Pasūtītāja vārdā ir _________________________________.
10.1.2. Izpildītāja pārstāvis, kurš ir atbildīgs par Līguma administrēšanu Izpildītāja vārdā ir ___________________________________. 
10.2. Līguma noteikumi un Līguma noslēgšanas un izpildes gaitā Pušu saņemtā informācija un dokumenti no otras Puses ir konfidenciāli. Puses apņemas bez otras Puses rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem.
10.3. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
10.4. Visi strīdi, kas rodas starp Pusēm uz Līguma pamata, tiek risināti sarunu ceļā. Ja savstarpēja vienošanās netiek panākta, jebkurš strīds tiek izšķirts Latvijas Republikas tiesās saskaņā ar Latvijas Republikas normatīvajiem aktiem.
10.5. Ja kāds no Līguma noteikumiem tiek atzīts par spēkā neesošu, pārējie Līguma noteikumi paliek spēkā, ciktāl  tos neatceļ spēku zaudējušie Līguma noteikumi.
10.6. Līgums ir sagatavots un parakstīts uz  __ (_______) lapām 2 (divos) eksemplāros, no kuriem 1 (viens) atrodas pie Pasūtītāja un 1 (viens) – pie Izpildītāja.
(vai)
Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.
10.7. Līgumam, kā tā neatņemamas sastāvdaļas, pievienoti šādi pielikumi: 
10.7.1. 1. pielikums – Tehniskā specifikācija uz _ (_____) lapām;
10.7.2. 2. pielikums – Finanšu piedāvājums uz _ (_____) lapām;

11. PUŠU REKVIZĪTI UN PARAKSTI

